Vita:Kamenyec-podolszkiji tömegmészárlás

message: Kellene valami forrás, hogy ez volna (vagy bármikor lett volna) a város magyar neve. Én erre semmilyen igazolást nem látok, csupán azt, hogy ez a hibás névtorzulat egyre jobban terjed. De ne terjesszük mi is, ha nincs alapja. Peyerk vita 2015. július 13., 00:29 (CEST)
Teljesen igazad van, nem is értem, miért nem javítottad mindjárt ki. Én most megtettem. --Malatinszky vita 2015. július 13., 02:47 (CEST)
thread_title:  "Kamenyec-Podolszk" 

message: Látom, hogy a tanúként kérdezett ügyvéd „frappáns” válaszában így szerepel, de a vezérkar mióta utasítja a minisztertanácsot? Nem fordítva szokott lenni? 89.134.196.214 (vita) 2016. augusztus 29., 14:55 (CEST)
A megfogalmazás, miszerint a deportálásokat „a vezérkar utasítására a minisztertanács” rendelte volna el, valóban szokatlan, de hitelesnek tűnő forrás szerint ez hangzott el a bíróságon. El tudom képzelni, hogy a tanú hazudott, el tudom képzelni azt is, hogy csak ügyetlenül fogalmazott, még az is lehet, hogy az adott helyzetben a vezérkar formálisan kérésként benyújtott indítványát a minisztertanács gyakorlatilag utasításként kezelte. Nekünk mindenesetre nem feladatunk a találgatás, csak a források hiteles bemutatása. – Malatinszky vita 2016. augusztus 29., 16:48 (CEST)
thread_title:  A farka csóválta a kutyát?  

message: Bocs, átviszem ezt a forrásos kocsmafalra forrásos kocsmafalra, mert ott már folyik a témáról egy vita. Malatinszky vita 2016. november 15., 15:08 (CET)
Jóhiszemű de túlbuzgó szerkesztőtársak újra meg újra kiveszik a cikkből azt a szakaszt, amely a néhai Metapédiára (újabban Rightpédiára) hivatkozva elmondja, hogy a kortárs Magyarországon vannak olyan vélemények, amelyek szerint a huszonháromezer zsidó lemészárlása meg se történt, mondván, hogy a Rightpédia nem megengedhető forrás. Ezt most már kezdem terhesnek érezni, ezért beidézem ide azt a közösségi megbeszélést, ahol tisztáztuk, hogy (1) a téma szempontjából releváns, hogy vannak, akik szerint ami a huszonháromezer zsidó honfitársunkkal 1941 nyarán történt az normális, illetve talán meg se történt, és (2) a Rightpédia megfelelő forrás annak bemutatására, hogy a Rightpédia mit ír. – Malatinszky vita 2017. szeptember 14., 23:52 (CEST)
replies: text: Köszönöm, hogy beidézted a megbeszélést. A korábbi link alapján én is próbáltam megtalálni, de nem sikerült. Ezek után töröltem a mondatot, mivel a rightpédiát nem tartottam elfogadható forrásnak, a vélemény közléséről pedig ugyanazt gondolom, mint a linkelt megbeszélésben Némó. Ellenben elfogadom az akkori döntést, bár a megfogalmazás szerintem továbbra is szerencsétlen ("Vannak olyan források is, amelyek szerint az tömegmészárlás meg sem történt" - nem források, csak vélemények.) Torzsmokus vita 2017. szeptember 16., 19:08 (CEST)
replies: text: :Ha úgy látod jónak, írd át azt a szót. Nekem csak az a lényeges, hogy a jelenkori megítélés teljes spektrumát bemutassuk, ideértve a holokauszttagadókét is. – Malatinszky vita 2017. szeptember 16., 22:41 (CEST)
replies: text: ::Jó ötlet, megcsináltam. Örültem a konstruktív vitának. Torzsmokus vita 2017. szeptember 26., 21:39 (CEST)
thread_title:  A Metapédia véleményének bemutatása 

message: A "Kategória:Holokauszt"-ot ma lecserélték "Kategória:Holokauszt Magyaroroszágon"-ra. Most az eredeti kategóriát visszatettem (tehát ezt IS bennehagyom), mert a tömegmészárlás nem Magyarországon történt. – Vadaro vita 2021. december 16., 09:57 (CET)
replies: text: Engem különösebben nem érdekelnek a kategóriák, és nekem így is meg úgy is jó, de őszintén szólva nem látok nagy különbséget aközött, hogy 1941-ben összefogdosták a migráns státuszú zsidókat és kivitték őket Ukrajnába, ahol emberhez méltatlan körülmények közt laktak és éheztek egy rövid ideig, míg meg nem ölték őket, meg aközött, hogy 1944-ben összefogdosták a munkácsi zsidókat, és kivitték őket Lengyelországba, ahol emberhez méltatlan körülmények közt laktak és éheztek egy rövid ideig, míg meg nem ölték őket. Az ölés mindkét esetben a határ túloldalán történt, a tényleges gyilkosok egyik esetben sem magyarok voltak, de attól még persze még mindkét eset példája annak, hogy Magyarország és magyar emberek hogyan vettek részt a zsidók irtásában. Malatinszky vita 2021. december 16., 14:39 (CET)
replies: text: :Én sem látok lényegi különbséget. Vadaro vita 2021. december 16., 15:07 (CET)
thread_title:  Kategória